**ข้อปฏิบัติการขอจดทะเบียนวิสาหกิจชุมชน**

1. ติดต่อสอบถามกับเกษตรตำบลหรือเจ้าหน้าที่ผู้รับผิดชอบงานวิสาหกิจชุมชนก่อนรับแบบฟอร์ม
2. ขอรับแบบฟอร์มการจดทะเบียนวิสาหกิจชุมชน ซึ่งประกอบด้วย
	1. แผนประกอบการสำหรับวิสาหกิจชุมชน
	2. บันทึกการประชุมลงในสมุดนัมเบอร์2 รายละเอียดตามแบบฟอร์มที่กำหนดให้เป็นตัวอย่าง และบันทึกการประชุม กำหนดข้อบังคับหรือข้อตกลงร่วมกันของสมาชิกวิสาหกิจชุมชน รายละเอียดตามแบบฟอร์มที่กำหนดให้เป็นตัวอย่าง (ถ่ายเอกสารสมุดนัมเบอร์2 แล้วให้ประธานกลุ่มรับรองสำเนาถูกต้อง เพื่อใช้แนบในการขอจดวิสาหกิจชุมชน)
	3. กรอกแบบฟอร์ม แบบคำขอจดทะเบียนวิสาหกิจชุมชนและเครือข่ายวิสาหกิจชุมชน (แบบ วสช.01 (ปรับปรุง2562)) ให้ครบถ้วน
	4. กรอกแบบฟอร์ม หนังสือมอบอำนาจ ให้ครบถ้วน
	5. สำนักงานเกษตรอำเภอป่าติ้ว ออกใบรับเรื่องการยื่นคำขอรับจดทะเบียนวิสาหกิจชุมชนและเครือข่ายวิสาหกิจชุมชน ตามคำขอเลขที่..... (ท.ว.ช.1)
3. กลุ่มกลับไปดำเนินการจดบันทึกการประชุม และ ระเบียบข้อบังคับ ให้เรียบร้อย กรอกข้อมูลลงในแบบฟอร์มการจดทะเบียนวิสาหกิจชุมชน เสร็จเรียบร้อยประสานติดต่อกลับมายังเกษตรตำบลเพื่อนัดหมายประชุมกลุ่มร่วมกัน
4. เกษตรตำบลหรือเจ้าหน้าที่ผู้รับผิดชอบงานวิสาหกิจชุมชน ลงพื้นที่ประชุมร่วมกับสมาชิกวิสาหกิจชุมชน ตรวจสอบเอกสารการขอจดทะเบียนวิสาหกิจชุมชน (แนบสำเนาบัตรประชาชนและสำเนาทะเบียนบ้านของสมาชิกวิสาหกิจชุมชนทุกรายเพื่อป้องกันข้อผิดพลาดในการบันทึกเข้าระบบ)
5. เอกสารครบเรียบร้อย เกษตรตำบลนำมารวบรวมจัดทำบันทึกข้อความเสนอเกษตรอำเภอป่าติ้ว เพื่อขออนุมัติจดทะเบียนวิสาหกิจชุมชน ระยะเวลา 10 วันทำการ
6. เมื่ออนุมัติการขอจดทะเบียนเรียบร้อยแล้ว เกษตรตำบลหรือเจ้าหน้าที่ผู้รับผิดชอบงานวิสาหกิจชุมชน ประสานผู้มีอำนาจทำการแทน เข้ารับเอกสาร **หนังสือสำคัญแสดงการจดทะเบียนวิสาหกิจชุมชน (ท.ว.ช.2) , เอกสารสำคัญแสดงการดำเนินกิจการของวิสาหกิจชุมชน (ท.ว.ช.3) และแบบคำขอจดทะเบียนวิสาหกิจชุมชน (เอกสาร สวข.01)**